Програм заштите од насиља, злостављања и занемаривања, програм спречавања дискриминације и програми превенције других облика ризичног понашања

Циљеви Програма:
1.	Стварање и неговање климе прихватања, толеранције и уважавања.
2.	Подизање нивоа свести и повећање осетљивости свих укључених у живот и рад установе за препознавање насиља, злостављања и занемаривања.
3.	Дефинисање процедура и поступака за заштиту од насиља и реаговања у ситуацијама насиља.
4.	Информисање свих укључених у живот и рад установе о процедурама и поступцима за заштиту од насиља и реаговање у ситуацијама насиља.
5.	Спровођење поступака и процедура реаговања у ситуацијама насиља.
6.	Успостављање система ефикасне заштите деце у случајевима насиља.
7.	Стално праћење и евидентирање врста и учесталости насиља и процењивање ефикасности програма заштите.
8.	Ублажавање и отклањање последица насиља и реинтеграција детета/ученика у заједницу вршњака и живот установе.
9.	Саветодавни рад са децом/ученицима који трпе насиље, који врше насиље и који су посматрачи насиља.
Превентивне мере за заштиту деце од насиља:
•	у договору са ученицима дефинисати правила понашања и договорити мере које ће се применити у случају одступања
•	организовање спорстких активности (фер плеј турнира) и радионица
•	организовање ликовних и уметничких радионица са децом и родитељима
•	укључивање чланова Ученичког парламента у изради паноа
•	учешће у организовању хуманитарних акција
•	сарадња са релевантним институцијама у циљу едукације деце (СУП, Дом здравља, Црвени крст)
•	организовање секција (испитати интересовања деце за нове секције)
Интервентне мере за заштиту деце од насиља:
•	успостављање унутрашње заштитне мреже тј. дефинисање улога и одговорности свих запослених и деце
•	сазнање о насиљу
•	покретање процеса заштите детета
•	обавештавање одговорне особе за ту врсту насиља
•	евидентирање случаја
•	информисање родитеља,  а по потреби и других установа
•	праћење ефеката појачаног васпитног рада.
